KOMISIJOS REGLAMENTAS (EB) Nr. 1046/2007
2007 m. rugsėjo 11 d.
iš dalies keičiantis Reglamentą (EB) Nr. 712/2007 dėl nuolatinių konkursų valstybių narių intervencinių agentūrų turimiems grūdams Bendrijos rinkoje perparduoti kiekio
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Komisijos reglamentu (EB) Nr. 712/2007 (2) buvo paskelbti nuolatiniai konkursai Bendrijos rinkoje valstybių narių intervencinių agentūrų turimiems grūdams perparduoti. Minėto reglamento I priede nustatytos 29 244 tonos Vengrijos intervencinės agentūros turimų paprastųjų kviečių.
(2)
Vengrijos valdžios institucijos, pateikdamos kassavaitinį pranešimą, nurodytą 2000 m. balandžio 19 d. Komisijos reglamento (EB) Nr. 824/2000, nustatančio intervencinių agentūrų vykdomo grūdų perėmimo procedūras ir analizės metodus grūdų kokybei nustatyti (3), 11a straipsnyje, informavo apie 742 tonomis sumažėjusį paprastųjų kviečių kiekį.
(3)
2006 m. spalio 13 d. Komisijos reglamentu (EB) Nr. 1539/2006, patvirtinančiu planą, pagal kurį valstybėms narėms skiriamos 2007 biudžetiniams metams priskirtinos lėšos maistui iš intervencinių atsargų tiekti labiausiai nepasiturintiems asmenims Bendrijoje (4), taip pat nustatoma, kiek kiekvienos rūšies produkcijos turi būti paimama iš intervencinių agentūrų turimų atsargų. Iš minėto kiekio, nurodyto Reglamento (EB) Nr. 1539/2006 III priedo 10 punkte ir leidžiamu perkėlimo Bendrijoje būdu, perimama 3 610 tonų Vengrijos intervencinės agentūros turimų Slovėnijai skirtų paprastųjų kviečių. Siekiant atlikti visus perkėlimus, Vengrijos valdžios institucijoms reikia perimti 1 000 tonų paprastųjų kviečių, kurie yra įtraukti į pagal Reglamentą (EB) Nr. 712/2007 organizuojamo nuolatinio konkurso kiekį.
(4)
Todėl Reglamentą (EB) Nr. 712/2007 reikėtų atitinkamai iš dalies pakeisti.
(5)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 712/2007 I priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugsėjo 11 d.